Rh-pozitiva sango povas fariĝi vivodanĝera por homoj kun la malofta negativa resusa faktoro.
Por malebligi tion esploristoj nun disvolvis specon de nevidebliga kasko por sangoĉeloj - jen paŝo direkte al universala sango kiu taŭgas por ĉiuj sangogrupoj.
#000002
Negativa resusa faktoro estas ekstreme malofta.
Ĉe la blanka eŭropa kaj nordamerika loĝantaro ĝi estas kun 15 procentoj eĉ ankoraŭ sufiĉe ofta.
Al la sangoĉeloj de la portantoj mankas certa antigeno.
Ĉe sangotransdonoj tio povas fariĝi problemo.
Por la imunsistemo de la resusnegativa ricevanto la antigenoj estas fremdaĵoj kiuj estas kontraŭbatalendaj.
#000003
Tio povas konduki en severa kazo al vivominacaj situacioj, ekz.
al hemolizo, ĉe kiu la ruĝaj sangoglobetoj dissolviĝas.
La inversa vojo - resusnegativa donaca sango por pozitiva ricevanto cetere ne estas medicina problemo.
En la praktiko tio pro la malofteco apenaŭ okazas.
#000004
Por garantii la provizadon per donaca sango, esploristoj en la tuta mondo laboras pri metodoj kiuj povus taŭgigi sangon.
Oni povus ekzemple forigi la antigenojn helpe de enzimoj.
Ankaŭ intervenoj en la genaron estus imageblaj, skribas ĉina esploristo en faka ĵurnalo.
Sed tio povus havi ankaŭ nedeziratajn sekvojn.
#000005
La teamo de la universitato de Zhejiang sekvas alian aliron.
Ĉe tio oni provas kvazaŭ nevidebligi la sangoĉelojn aŭ ties fremdajn antigenojn kaj tiel "kaŝi" ilin de la imunsistemo de la ricevanto.
Tio estu plenumata helpe de speciala hidroĝelo.
La materialo laŭ la esploristoj estas sufiĉe fleksebla por ĉirkaŭfermi la eksteran ĉelmembranon sen damaĝo.
#000006
Unue la metodo estis testata ĉe musoj.
Resusnegativaj bestoj ricevis la sangon kun kaŝitaj sangoĉeloj.
Ne aperis defendaj reagoj kaj 20 tagojn poste la fremdaj sangoĉeloj ankoraŭ kondutis tute senprobleme en la musa korpo.
En plua testserio la koncepto estis testata kun homa sango, tamen ĉe leporoj.
#000007
Laŭ la esploristoj la metodo povas preventi forpuŝan reagon kaj samtempe la ĉelo restas plene funkcipova.
Ankoraŭ la metodo ne estas matura por la praktiko.
Je longa vido ĝi povus signifi paŝon direkte al universala sango, skribas la aŭtoroj.
Oni povus ekzemple kombini ĝin kun jam ekzistantaj procedoj por la transformado de sangogrupoj.
Tiel eblus taŭgigi ĉiun specon de donacata sango por ĉiuj homoj.
#000008